b'\n_START_ARTICLE_\nUnited 93\n_START_SECTION_\nHistorien\n_START_PARAGRAPH_\nFilmen starter tidlig om morgenen den 11. september 2001 n\xc3\xa5r kaprerne ber i hotellrommene sine, og n\xc3\xa5r flypersonellet og passasjerene til flyvning 93 gj\xc3\xb8r seg klar p\xc3\xa5 flyplassen. Vi ser ogs\xc3\xa5 medarbeiderne i lufttrafikkontrollen begynner sin daglige rutine (Inkludert Ben Sliney), hvor de f\xc3\xb8rste hintene til at noe er galt er i gj\xc3\xa6re kommer frem._NEWLINE_Flight 93 tar av litt senere p\xc3\xa5 grunn av forsinkelse p\xc3\xa5 Newark Liberty internasjonale lufthavn. Ikke lenge etter flyr det f\xc3\xb8rste flyet inn i World Trade Center. Det ser f\xc3\xb8rst ut til \xc3\xa5 v\xc3\xa6re en ulykke, men andre trafikkontroll\xc3\xb8rer er sikre p\xc3\xa5 at noe er galt, og hele det amerikanske luftforsvaret kommer p\xc3\xa5 banen. Kort tid f\xc3\xb8r det f\xc3\xb8rste flyet treffer World Trade Center flyr United 93 like ved, og kaprer Ziad Jarrah ser ut av vinduet for \xc3\xa5 se om det har blitt truffet enn\xc3\xa5._NEWLINE_Ombord p\xc3\xa5 Flight 93 s\xc3\xa5 n\xc3\xb8ler kaprerne og er uenige om n\xc3\xa5r det er best \xc3\xa5 sl\xc3\xa5 til. Til slutt stormer \xc3\xa9n av terroristene inn p\xc3\xa5 toalettet, lager en kunstig bombe ut av modelleire og elektriske kabler, og gir signalet. De andre terroristene stormer dermed f\xc3\xb8rerkabinen og bruker kniver til \xc3\xa5 b\xc3\xa5de skremme flypersonellet og til \xc3\xa5 drepe \xc3\xa9n passasjer. Inne i f\xc3\xb8rerkabinen legger de et bilde av U. S. Capitol, deres m\xc3\xa5l, p\xc3\xa5 flyets dashbord._NEWLINE_Mye p\xc3\xa5 grunn av den voksende uroen blant Sliney og hans menn, er koordineringen med flystyrkene rotete, og det er enkelt og greit ikke nok fly klare, eller bev\xc3\xa6pnet, til \xc3\xa5 kunne besvare luftkapringen. Sliney bestemmer seg sporenstreks for \xc3\xa5 stenge all flytrafikk i USA og \xc3\xa5 sette alle fly p\xc3\xa5 bakken._NEWLINE_Kaprerne hindrer ikke passasjerene fra \xc3\xa5 ta telefonsamtaler gjennom GTE Airfone-systemet som er ombord. Etter at de har h\xc3\xb8rt om krasjene i WTC s\xc3\xa5 forst\xc3\xa5r passasjerene og personellet at de vil d\xc3\xb8 hvis de ikke foretar seg noe, og til slutt velger de \xc3\xa5 storme f\xc3\xb8rerkabinen og fors\xc3\xb8ke \xc3\xa5 ta over styringen p\xc3\xa5 flyet igjen. Passasjerene tar en siste telefon til venner og familie hvor de redegj\xc3\xb8r for sine intensjoner. Det gjenv\xc3\xa6rende personellet samler det de har av v\xc3\xa5pen: bestikk, vinflasker og en brannslukker._NEWLINE_N\xc3\xa5r de finner ut at en av passasjerene kan fly et fly (Selv om han aldri har flydd et kommersielt fly), f\xc3\xa5r gruppen h\xc3\xa5p om at de i det minste skal greie \xc3\xa5 kontrollere flyet. De diskuterer om hvorvidt bomben er ekte eller falsk f\xc3\xb8r de bestemmer seg for sitt motangrep ved \xc3\xa5 overmanne mannen med bomben. Idet de stormer mot terroristen med bomben, fekter han kniven desperat mot dem, men blir sparket og overmannet av passasjerene. En passasjer river bomben fra hverandre og skriker: \xc2\xabDen er ikke ekte! Bomben er falsk!\xc2\xbb. Den andre terroristen som var i hoveddelen av flyet pr\xc3\xb8ver n\xc3\xa5 \xc3\xa5 komme seg inn i f\xc3\xb8rerkabinen med kniven som beskyttelse, og griper mattrallen som han dytter mot de forf\xc3\xb8lgende passasjerene. Han st\xc3\xb8ter mot dem med kniven. Passasjeren f\xc3\xa5r tak i trallen og bruker den som et v\xc3\xa5pen mot ham. Terroristen sprayer da passasjerene ned med en brannslukker, men strevet hans er bortkastet, og passasjerene overmanner han, en av dem f\xc3\xa5r grep p\xc3\xa5 hodet hans og knekker nakken hans._NEWLINE_Siden noen av passasjerene pr\xc3\xb8ver \xc3\xa5 bryte seg inn i f\xc3\xb8rerkabinen ved hjelp av en tralle s\xc3\xa5 begynner kapreren \xc3\xa5 styre flyet vilt, i et fors\xc3\xb8k p\xc3\xa5 \xc3\xa5 avskj\xc3\xa6re passasjerene fra \xc3\xa5 komme inn i f\xc3\xb8rerkabinen. De gir seg til med \xc3\xa5 sparke d\xc3\xb8ren inn. De to resterende terroristene p\xc3\xa5 innsiden vet at passasjerene kommer til \xc3\xa5 storme f\xc3\xb8rerkabinen, s\xc3\xa5 de tar p\xc3\xa5 seg sikkerhetsbeltene i et siste fors\xc3\xb8k p\xc3\xa5 \xc3\xa5 gj\xc3\xb8re det vanskeligere for passasjerene \xc3\xa5 f\xc3\xa5 tilbake kontrollen over flyet. N\xc3\xa5r passasjerene lykkes i \xc3\xa5 komme inn i f\xc3\xb8rerkabinen s\xc3\xa5 g\xc3\xa5r de for \xc3\xa5 f\xc3\xa5 kontroll over flyet, samtidig som de kjemper mot terroristene. Dette resulterer i at flyet bikker over, og til slutt flyr det med nesen rett mot bakken. Lyden av skrikende passasjerer og terrorister forsvinner gradvis. Vi ser bakken komme i stor fart mot skjermen, og idet sammenst\xc3\xb8tet nesten skjer blir skjermen svart.'